cyanic-selkie/wikianc huggingface dataset:
MrBeast
Feastables
ვიდეოში მონაწილეები ეტაპ-ეტაპ იცხრილებოდნენ და საბოლოოდ გამარჯვებულმა მოიგო შოკოლადის ქარხანა. ვიდეოში კამეოს სახით მოხვდნენ ცნობილი ადამიანები: მეტ სტონი და ჯოი ჩესტნატი. 2022 წლის 2 თებერვალს, Feastables-მა გამოაცხადა რომ Turtle Beach Corporation-თან და Roccat-თან გააფორმა ხელშეკრულება, რათა უზრუნველყოთ საჭირო რესურსები პრიზებისთვის. გავრცელებული ინფორმაციით, Feastables-მა 10 მილიონი დოლარი გამოიმუშავა დაწებიდან პირველ თვეებში.
2023 წლის 3 მარტს, დონალდსონმა Twitter-ზე თაყვანისმცემლებს სთხოვა „გაესუფთავებინათ თაროები“ სადაც Feastables-ის პროდუქცია იდო, რათა დაეჩრდილათ კონკურენტები. Feastables-მა მომხმარებლებს შესთავაზა მონაწილეობის მიღება სადაც საპრიზო ფონდი იქნებოდა $5,000. გათამაშებაში მონაწილეობას მიიღებდა ის წარადგენდა მტკიცებულებას სადაც მოცემული იქნებოდა, რომ მათ მართლაც შეასრულებს დონალდსონის თხოვნა. ამ ყველაფერმა ძალიან დიდი კრიტიკა გამოიწვია.
2023 წლის 7 აპრილს, დონალდსონმა გამოაცხადა, რომ Feastables თანამშრომლობდა კარლ ჯეიკობსთან, რათა გამოეშვა ტკბილეულის ხაზი სახელწოდებით "Karl Gummies".
თავდაპირველად ხელმისაწვდომი იყო მხოლოდ Walmart-ში, 2023 წლის მაისში Feastables ხელმისაწვდომი გახდა 7-Eleven ლოკაციებზე, მათ შორის Speedway და Stripes ლოკაციებზე.
ინვესტიციები და პარტნიორობა
დონალდსონი არის ინვესტორი ტექნოლოგიურ სტარტაპში Backbone, რომელიც აწარმოებს Backbone One-ს, კონტროლერს, რომელიც სმარტფონს ხდის Nintendo Switch-ის მსგავს.
2021 წლის მარტიდა დონალდსონი პარტნიორია Creative Juice-ის ფინანსურ ქსელ თან Juice Funds, რომელმაც 2 მილიონი აშშ დოლარის საინვესტიციო ფონდის დანერგა, კონტენტის შემქმნელებისთვის.
2021 წლის აპრილში, დონალდსონი გრძელვადიანი ინვესტორი გახდა ფინანსური ტექნოლოგიური კომპანია Current-ის. იმავე თვეში, დონალდსონმა დიდი კრიტიკა მიიღო მას შემდეგ, რაც ფანებმა დაკარგეს დიდი რაოდენობის თანხა კრიპტოვალუტის სქემით, რომელშიც დონალდსონმა ინვესტიცია მოახდინა და გაავრცელა ხალხში.
Team Trees
2019 წლის 25 ოქტომბერს დონალდსონმა და NASA-ს ყოფილმა ინჟინერმა და იუთუბერმა მარკ რობერმა გამოაცხადეს, რომ ერთობლივად აპირებდნენ პროექტზე მუშაობას YouTube-ზე სახელწოდებით #TeamTrees. ამ პროექტის მიზანი იყო 2020 წლის 1 იანვრამდე არბორის დღის ფონდისთვის 20 მილიონი დოლარის შეგროვება და ხეების დარგვა „არაუგვიანეს 2022 წლის დეკემბრისა“. ყოველი შემოწირულობა მიდის Arbor Day Foundation-ში, რომელიც პირობას დებს დარგავს თითო ხეს ყოველ შემოწირულ დოლარზე. ცნობილმა იუთუბერებმა, როგორებიცაა Rhett & Link, Marshmello, iJustine, Marques Brownlee, The Slow Mo Guys, Ninja, Simone Giertz, Jacksepticeye და Smarter Every Day, ყურადღება მიაპყრეს პროექტს და ხეების დარგვა დაიწყეს აშშ-ს ეროვნულ პარკებში.
იმავე წლის 19 დეკემბერს $20,000,000-ის მიზანს მიაღწიეს. პროექტმა მიიღო დიდი შემოწირულობები ისეთი ადამიანებისგან როგორიცაა: ჯეკ დორსი, სიუზან ვოიჩიცკი, ილონ მასკი და ტობიას ლუტკე, ასევე ისეთი კომპანიებისგან როგორიცაა: Discovery, Verizon  და Plants vs. Zombies. ტობიას ლუტკე, Shopify-ის დამფუძნებელი და აღმასრულებელი დირექტორი, რეკორდსმენია როგორც შემოწირულობებით ყველაზე დიდი რაოდენობით 1,000,001 დარგული ხით. . 2023 წლის 11 თებერვლის მდგომარეობით, მათ დასახულ მიზანს 20 მილიონ ხეს გადააჭარბეს და დარგეს 24.3 მილიონი ხე.
Beast Philanthropy
2020 წლის 17 სექტემბერს შეიქმნა YouTube არხი Beast Philanthropy. არხის პირველ ვიდეოში დონალდსონმა წარადგინა საქველმოქმედო და სურსათის ბანკი სახელად დარენი, რომელიც წინა ვიდეოებში გამოჩნდა, როგორც აღმასრულებელი დირექტორი. არხის აღწერილობის მიხედვით, მისი სარეკლამო შემოსავლის 100%, ბრენდის გარიგებები და საქონლის გაყიდვები საქველმოქმედო ფონდს გადაეცემა.
Team Seas
2021 წლის 29 ოქტომბერს, დონალდსონმა და რობერმა მოაწყვეს კიდევ ერთი ერთობლივი ღონისძიება YouTube-ზე, სახელწოდებით #TeamSeas. ამ პროექტის მიზანი იყო 2022 წლის 1 იანვრისთვის 30 მილიონი დოლარის ოდენობის თანხის შეგროვება ოკეანის კონსერვაციისა და გაწმენდისთვის. მიზანი იყო 30 მილიონი ფუნტი პლასტმასის და სხვა ნარჩენების ამოღება ოკეანეებიდან, მდინარეებიდან და პლაჟებიდან. დონალდსონმა და რობერმა შეკრიბეს ათასობით კონტენტის შემქმნელი, მათ შორის AzzyLand, DanTDM, TommyInnit, LinusTechTips, TierZoo, LEMMiNO, The Infographics Show, Hannah Stocking, Dhar Mann და Marques Brownlee და პარტნიორობდნენ BEN-ისა და TubeBuddy-ისთან.
კატარაქტის ოპერაცია
2023 წლის იანვარში, დონალდსონმა დაფარა ხარჯები ათასობით ადამინისთვის რომელსაც სჭირდებოდა კატარაქტის ოპერაცია. ამ ვიდეოზე სხვადასხვა სახის კომენტარების იწერებოდა, ზოგი ამ ყველაფერს აფასებდა ზოგიც კი "საქველმოქმედო პორნოს" უწოდებდა და ამბობდა, რომ მხოლოდ ფულის გამოსამუშავებლად გააკეთა ეს. სხვები კი აკრიტიკებდნენ ამერიკის ჯანდაცვის სისტემას, რამეთუ ხალხს არ შეეძლო ხარჯების დაფარვა ოპერაციებისთვის და არ უნდა ყოფილიყო საჭირო რომელიმე იუთუბერის ჩარევა.
ფალანგა
ფალანგა (φάλαγξ) — ქვეითთა საბრძოლო წესრიგი (მწყობრი) ძველ მაკედონიაში, საბერძნეთსა და სხვა სახელმწიფოებში.
MrBeast
სქოლიო
კატეგორია:დაბადებული 1998 კატეგორია:დაბადებული 7 მაისი კატეგორია:ამერიკელები კატეგორია:მილიონერები კატეგორია:XXI საუკუნის ადამიანები კატეგორია:ქველმოქმედები კატეგორია:YouTube
ფალანგა
ბერძენ ჯარისკაცს ჰოპლიტი ერქვა. მძიმედ შეიარაღებულ ჰოპლიტებისაგან შემდგარ წყობას ფალანგას უწოდებდნენ. იგი შენდგებოდა 8 ჩამწკრივებული ჰოპლიტისაგან. ჰოპლიტთა ლაშქარი ბერძენთა ძირითად საომარ ძალას წარმოადგენდა ბერძნებს მცირერიცხოვანი ცხენოსანი ჯარი, ანუ კავალერიაც ჰყავდათ. ფალანგას ბრძოლა შეეძლო მხოლოდ გაშლილ ადგილას. დაშლილი ფალანგა ბრძოლის უნარს კარგავდა. ფალანგის სუსტი ადგილი იყო გვერდითი ხაზები და ზურგი. მჭიდროდ შეკრულ ფალანგას უძლიერესი დარტყმის მიყენება შეეძლო მოწინააღმდეგის ქვეითი ლაშქრისათვის, მაგრამ ვერაფერს ხდებოდა ცხენოსანთა წინააღმდეგ. ფალანგას ასევე იყენებდა ალექსანდრე მაკედონელი. მაკედონური ფალანგის წინა მწკრივებიდან ამომართული შუბების წყება მნიშვნელოვან უპირატესობას ქმნიდა მტრის მეომრებთან შეჯახებისას.
რესურსები ინტერნეტში
კატეგორია:სამხედრო ტაქტიკა
Cephalotes brevispineus
Cephalotes brevispineus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
დოგმატიკა
დოგმატიკა — სასულიერო მწერლობის დარგი, რომელიც მიზნად ისახავს ღმერთის გაგების და არსების, იდეური მხარის გარკვევას, დოგმატები ქრისტიანობის და სხვა რელიგიების მთავარ დებულებებს წარმოადგენენ. დოგმატური ღმრთისმეტყველების წარმოშობა განაპირობა ამათუ იმ რელიგიაში გავრცელებულმა აზრთა სხვადასხვაობამ. ქრისტიანულ რელიგიაში დოგმატიკა თავს იჩენს პირველი საუკუნიდანვე, შეჯამებულ სახეს კი მეცხრე საუკუნეში იღებს იოანე დამასკელის „მართლმადიდებელი სარწმუნოების ზედმიწევნითი გადმოცემით“.
რესურსები ინტერნეტში
კატეგორია:ქრისტიანული ლიტერატურა კატეგორია:თეოლოგია
გიორგი გურჯიევი
გიორგი ივანეს ძე გურჯიევი (დ. 31 მარტი 1866/14 იანვარი,  1872/28 ნოემბერი, 1877, ალექსანდროპოლი, რუსეთის იმპერია, ახლანდ. გიუმრი, სომხეთი, — გ. 29 ოქტომბერი, 1949, პარიზი) — თეოსოფი, აღმოსავლური ოკულტიზმის მიმდევარი, ქრისტიანული მისტიკურ-ანთროპოლოგისტური მოძღვრების ავტორი. ბევრს მოგზაურობდა მსოფლიოში. წლების მანძილზე ცხოვრობდა და მოღვაწეობდა თბილისში. მის კალამს ეკუთვნის არაერთი ეზოთერული ნაშრომი.
მისი ცნობილი მოსწავლეები იყვნენ: პეტრე უსპენსკი, ფომა ჰარტმანი, ოლგივანა ლოიდ ვრაითი, ჯონ გოდოლფინ ბენეტი და სხვ.
ბიოგრაფია
წარმოშობით ბერძენი, გიორგი გურჯიევი დაიბადა ალექსანდროპოლში (ახლანდელი გიუმრი, სომხეთი). ბავშვობა ალექსანდროპოლში, ყარსსა და თბილისში გაატარა. შეისწავლა ქართული ენაც.ახალგაზრდობიდანვე მოგზაურობდა აზიისა და აფრიკის ქვეყნებში, წლების განმავლობაში ცხოვრობდა ტიბეტში. დაეუფლა იოგების მოძღვრებას, ოკულტიზმსა და სპირიტიზმს. 1913 წელს მოსკოვსა და პეტერბურგში შემოიკრიბა მიმდევართა დიდი ჯგუფი. სხვადასხვა წლებში მოღვაწეობდა ესენტუკში, თბილისში, სტამბოლსა და პარიზში. 1919 წელს თბილისში გახსნა „ადამიანის ჰარმონიული განვითარების ინსტიტუტი“. დამოუკიდებელი საქართველოს მთავრობამ მას გამოუყო ორსართულიანი შენობა (ნიკოლოზის ქუჩა №22, ახლანდ ივანე ჯავახიშვილის ქუჩა), სადაც გურჯიევი ატარებდა საჯარო ლექციებს თავისი მოძღვრების ჯერ კიდევ გამოუქვეყნებელ ძირითად საკითხებზე. თბილისში ურთიერთობა ჰქონდა მწერალ გრიგოლ რობაქიძეთან, თანამშრომლობდა კომპოზიტორ თომას ჰარტმანთან, მხატვარ ალექსანდრე ზალცმანთან, ჟაკ დალკროზის სისტემის თბილისის რიტმული ტანვარჯიშის სკოლის დამაარსებელ ჟანა მატინიონ-ზალცმანთან. 1922 წლიდან გარდაცვალებამდე ცხოვრობდა და მოღვაწეობდა თავდაპირველად პარიზის მახლობლად (ფონტენბლო), ხოლო 1933 წლიდან კი – პარიზში. აქ შეიქმნა გურჯიევის „ყველა და ყველაფერი (ანუ ბელზებელის საუბარი თავის შვილიშვილთან)“ და სხვა თხზულებები, რომლებსაც ავტორის გარდაცვალების შემდეგ აქვეყნებდნენ მისი მოწაფეები. 2007 წელს თბილისში იტალიის საელჩოს ეგიდით ჩატარდა გურჯიევისადმი მიძღვნილი საერთაშორისო კონფერენცია.
იდეები
გურჯიევი ამბობდა, რომ ადამიანებს არ შეუძლიათ რეალობის აღქმა ამჟამინდელ მდგომარეობაში, რადგან ისინი არ აღიარებენ, რომ ცხოვრობენ ჰიპნოტიკურ, „ძილში მოსიარულე“ მდომარეობაში. „ადამიანი თავის სიცოცხლეს ატარებს ძილში და ამ ძილშივე კვდება“ — ამბობდა ის. შედეგად, თითოეული პიროვნება რეალობას სუბიექტური პერსპექტივიდან აღიქვამს. ის ამტკიცებდა, რომ ადამიანები ავტომატურად/მექანიკურად ცხოვრობენ და ფუნქციონირებენ, მაგრამ ადამიანს შეუძლია, რომ „გამოფხიზლდეს“ და იქცეს ახალი ტიპის ადამიანად.
თვითგანვითარების სწავლებები
გურჯიევი ამბობდა, რომ დედამიწაზე არსებულმა დღევანდელმა რელიგიებმა და სულიერმა ტრადიციებმა დაკარგეს თავიანთი თავდაპირველი დანიშნულება და მნიშვნელობა, ამიტომ ისინი ვეღარ ემსახურებიან კაცობრიობას იმ სახით, როგორითაც ისინი იყვნენ ჩაფიქრებულნი. ამიტომ, ადამიანებს აღარ შეუძლიათ გააანალიზონ უძველესი სწავლებები, რის შედეგადაც ისინი უფრო და უფრო მექანიკურები ხდებიან.
გურჯიევის მიხედვით, როგორც წესი, ადამიანის სამი ცენტრიდან: ემოცია, ფიზიკური სხეული, გონება — მხოლოდ ერთს ავითარებს თანამედროვე რელიგიები და სექტები, ისიც ამ ერთ ცენტრს ავითარებს, სხვა ცენტრების ხარჯზე. შედეგად, ჩვენ ვერ ვიღებთ სრულყოფილ ადამიანს. უფრო მეტიც, მათ ვისაც სურს, რომ გაყვეს სპირიტუალური ცოდნის ტრადიციულ გზებს (გურჯიევი გამოყოფს სამ გზას: ფაკირის გზა, რომელიც ფოკუსირებულია ადამიანის ფიზიკურ განვითარებაზე; ბერის გზა, რომელიც ფოკუსირებულია ადამიანის ემოციურ განვითარებაზე და იოგის გზა, რომელიც ფოკუსირებულია ადამიანის გონებრივ განვიტარებაზე), ისინი აუცილებლად თმობენ ამქვეყნიურ ცხოვრებას. გურჯიევმა განავითარა „მეოთხე გზა“, რომელიც შეესაბამებოდა თანამედროვე ადამიანის მოთხოვნილებებსა და ცხოვრების წესს, ევროპასა და ამერიკაში. ცალ-ცალკე გონების, ემოციებისა და სხეულის განვითარების მაგივრად, მან განავითარა სწავლება, რომელიც სამივე ცენტრის ჰარმონიულ, დაბალანსებულ განვითარებას უზრუნველყოფდა.
გურჯიევი ფიქრობდა, რომ სხვა სასულიერო ტრადიციების პარალელურად, პიროვნებამ თავდაუზოგავად უნდა იმუშაოს საკუთარ თავზე, რათა გამოიღვიძოს ის, რადგან ადამიანების აბსოლუტური უმრავლესობა დღეს მექანიკური ცხოვრების წესით ცხოვრობს. ის ასევე ამბობდა, რომ საკუთარ თავზე მუშაობა იმდენად რთული არაა, რამდენადაც ამ ყოველივეს სურვილი. გურჯიევს არასდროს მიუნიჭებია დიდი მნიშვნელობა ტერმინ „მეოთხე გზისთვის“, ამ ტერმინს ის არც თავის ნაწერებში არ იყენებდა. მისი მოსწავლე, პეტრე უსპენსკი გურჯიევის იდეების სწავლებისას იყენებდა ამ ტერმინს და ანიჭებდა მას დიდ მნიშვნელობას. უსპენსკის სიკვდილის შემდეგ კი მისმა სტუდენტებმა გამოაქვეყნეს წიგნი „მეოთხე გზა“, მის ლექციებზე დაყრდნობით.
სქოლიო
კატეგორია:დაბადებული 1877 კატეგორია:გარდაცვლილი 29 ოქტომბერი კატეგორია:გარდაცვლილი 1949 კატეგორია:სომეხი ფილოსოფოსები კატეგორია:ბერძენი ფილოსოფოსები კატეგორია:თბილისელები
ერანდიო
სქოლიო
კატეგორია:ბისკაიის მუნიციპალიტეტები კატეგორია:ბისკაიის ქალაქები
Acoustic Live in Newcastle
Acoustic Live in Newcastle — ინგლისელი მუსიკოს სტინგის აკუსტიკური საკონცერტო ალბომი. იგი ჩაიწერა და გამოიცა ალბომის The Soul Cages შემდეგ. სტინგმა გამართა სპეციალური აკუსტიკური კონცერტი, შეზღუდული რაოდენობის მსმენელებისათვის, სადაც, რამდენიმე ცნობილ ჰიტთან ერთად, შეასრულა ცნობილი სიმღერა Ain't No Sunshine. ალბომი გამოვიდა 1991 წელს.
სიმღერების სია
ეს ჩანაწერები აგრეთვე გამოიცა სინგლის „Seven Days“ სხვადასხვა ვერსიების B-გვერდებზე. (სიმღერები 1-2 ერთ ვარიანტში, სიმღერები 3-5 - სხვა გამოცემაში).
სქოლიო
კატეგორია:სტინგის საკონცერტო ალბომები კატეგორია:1991 წლის საკონცერტო ალბომები კატეგორია:A&M Records-ის საკონცერტო ალბომები კატეგორია:ალბომები ჰიუ პეჯემის პროდიუსერობით
დავით მაჩაბელი
დავით ბარძიმის ძე მაჩაბელი (დ. 1814, სოფ. თამარაშენი, ახლანდელი ახალგორის მუნიციპალიტეტი — გ. 22 ოქტომბერი [ძვ. სტ. 10 ოქტომბერი], 1873, იქვე) — ქართველი პოეტი, მუსიკის მკვლევარი.
ბიოგრაფია
დავით მაჩაბელი დაიბადა 1814 წელს. სწავლობდა თბილსის გიმნაზიაში. იგი იყო ერთ-ერთი ინიციატორი „თბილისის გიმნაზიის ყვავილის“ და ხელნაწერი ანთოლოგიის გამოცემისა. დავით მაჩაბელი მონაწილეობდა 1832 წლის შეთქმულებაში. გიმნაზიის დასრულების (1835) შემდეგ უბრალო მოხელედ მსახურობდა თბილისის მთავარმმართველობაში, შემდეგ სამხედრო სამსახურში იყო 1839 წლამდე. მისი პირველი ლექსი „თოვლი“ გამოქვეყნდა 1832 წელს ჟურნალში „სალიტერატურონი ნაწილნი ტფილისის უწყებათენი“. მისი შემოქმედების მთავარი თემები იყო სიყვარული და პატრიოტიზმი. იგი ავტორია ისტორიული პოემისა „მთიული“, რომელშიც აღწერილია რუსეთის ჯარების მიერ ადლერის აღება. აღსანიშნავია დაუმთავრებელი თხზულება „ქართველო ზნეობა“ (1864), რომელშიც ავტორი ახასიათებს ქართულ ხალხურ სიმღერებს, მიმოიხილავს მის ისტორიას და ქართული გალობის საკითხებს. მეგობრობდა ნიკოლოზ ბარათაშვილთან და მიხეილ თუმანიშვილთან.
რესურსები ინტერნეტში
კატეგორია:ქართველი პოეტები კატეგორია:დაბადებული 1814 კატეგორია:გარდაცვლილი 1873
Hugo Boss
ჰუგო ბოსი (Hugo Boss AG) — მოდის სახლი, ტანსაცმლის მწარმოებელი გერმანიაში. შტაბ-ბინა მდებარეობს ქალაქ მეტცინგენში (ბადენ-ვიურტემბერგი).
ისტორია
კომპანიის დამფუძნებელი 1948 წელს გარდაიცვალა, რის შემდეგაც ის 1950-იან წლებამდე თითქმის მივიწყებულ იქნა. მსოფლიო მოდის არენაზე ჰუგო ბოსი ისევ 1953 წელს გამოჩნდა, როცა მამაკაცის პირველი კოსტიუმი შეკერა. 1993 წელს კომპანიის დაარსების 70 წლისთავზე ჰუგო ბოსმა პირველი ტუალეტის წყალი გამოუშვა და ამავე დროს პარფიუმერიის განყოფილებაც შექმნა, რომელიც ამჟამად კომპანიის მნიშვნელოვან ნაწილს შეადგენს.
კატეგორია:გერმანიის კომპანიები კატეგორია:გერმანიის ბრენდები კატეგორია:ტანსაცმლის ბრენდები კატეგორია:საცვლების ბრენდები
ჩესკი-ბროდი
ჩესკი-ბროდი (Český Brod) — ქალაქი ჩეხეთში, ცენტრალური ბოჰემიის მხარეში, კოლინის რაიონში, დაახლ. 27 კმ კოლინიდან. დაახლოებით 7 ათ. მცხ. 2011 წელს აქ აღრიცხული იყო 1752 მისამართი. ქალაქში მოედინება პატარა მდინარე შემბერა, რომელსაც აქვე უერთდება იალოვი-პოტოკი (იალის წყალი) და ღელე ბუშინეცი. ქალაქის შემადგენელი ნაწილებია ყოფილი სოფლები ლიბლიცე და შტოლმირჟი, ხოლო პოდვინნის და მლინის სათევზაო ტბორების ნაპირებზე დასახლება ზაჰრადი, რომელიც შერწყმულია მეზობელ სოფლებთან ვრატკოვი და ტუხორაზი.
სქოლიო
კატეგორია:ჩეხეთის ქალაქები კატეგორია:ცენტრალური ბოჰემიის მხარე
მიხეილ ბარკლაი-დე-ტოლი
thumb|250px|მიხეილ ბარკლაი-დე-ტოლი მიხეილ ბოგდანის ძე ბარკლაი-დე-ტოლი (რუს. Михаил Богданович (Михаил Андреас) Барклай-де-Толли)(დ. 24 დეკემბერი, 1761, პამუშისე, ლიფლანდიის გუბერნია — გ. 14 მაისი, 1818, ინსტერბურგი, აღმოსავლეთი პრუსია) — რუსი გენერალ-ფელდმარშალი (1814), თავადი (1815), საფრანგეთ-რუსეთის ომის (1812) გმირი.
ლიტერატურა
კატეგორია:რუსი სამხედრო მოღვაწეები კატეგორია:დაბადებული 24 დეკემბერი კატეგორია:დაბადებული 1761 კატეგორია:გარდაცვლილი 14 მაისი კატეგორია:გარდაცვლილი 1818
მიქლიო
მიქლიო, ქათამბარკალა (Cantharellus cibarius) — სოკოს სახეობა მიქლიოსებრთა ოჯახისა, რომლის გავრცელების არეალი მოიცავს დედამიწის ყველა კონტინენტს, გარდა ანტარქტიდისა.
კარგი ხარისხის საჭმელი სოკოა. ახასიათებს სუსტი არომატი და გარგარის სასიამოვნო გემო. იხმარება ახალი, შემწვარი, დამარინადებული და გამხმარი სახით. მიქლიოს ბუნებაში აღმოჩენა და გარჩევა მეტად ადვილია. იზრდება ნიადაგზე, უმეტესად ჯგუფებად ფოთლოვან და წიწვივან ტყეებში, ხავსიან და ფოთლოვან ადგილებში, ზაფხულიდან შემოდგომამდე.
მიმდინარე ბინომიალური სახელწოდება მიანიჭა შვედმა ბოტანიკოსმა და მიკოლოგმა ელიას მაგნუს ფრისმა 1821 წელს.
სამეცნიერო სინონიმები:
აღწერა
ნაყოფსხეულის ფორმა ქუდიანი სოკოების მსგავსია, თუმცა მისი ქუდი და ფეხი ერთ მთლიანობას წარმოადგენს.
ქუდის დიამეტრი — 2-12 სმ, ხშირად ტალღისებრი კიდეებით ან არასწორი ფორმის, ხორციანია, მკვრივი, თავდაპირველად ამობურცული, შემდეგ ძაბრისებრ ჩაჭყლეტილი, კიდეები შეკეცილი, ზედაპირი გლუვი. კანი რთულად სცილდება ქუდის რბილობს.
რბილობი — მკვრივი, ხორციანი, ფეხზე ბიჭკოვანია, კიდეებთან ყვითელი, ხოლო ნაყოფსხეულის შუა ნაწილში — მოთეთრო, ჩირის ან ფესვების ოდნავ შესამჩნევი სუნითა და მომჟავო გემოთი. დაჭერისას ოდნავ წითლდება. .
ჰიმენოფორი — ნაკეცებიანი (ფსევდოფირფიტოვანი), შედგება ბოჭკოვანი, ხშირად ძალიან დატოტილი ნაკეცებისაგან. ჰიმენოფორი შეიძლება იყოს დაძარღვული, ძარღვები მსხვილი, იშვიათი (არანაკლებ 10 ცალი/სმ), დაბალი, წააგავს ნაკეცებს, ჩანგლიებური ან ჩანგლისებურ-დატოტილი, დაშორებით დაღმავალი ფეხზე (მიეკუთვნება აფილოფორასნაირთა სოკოებს).
სპორების ფხვნილი — ღია-ყვითელი ფერის, სპორები — ელიფსისებური, 8,5×5 მკმ.
ცვალებადობა
ცნობილია Cantharellus cibarius var. amethysteus-ის ფორმა, რომელიც უფრო ღია ფერისაა, ხოლო ზომით პატარაა. ქუდის ზედაპირზე ახასიათება მკვრივი იისფერი ქერცლები. გავრცელებულია წიფლნარში და შერეულ ტყეებში, სადაც წიფელიც ხარობს.
გავრცელება და ეკოლოგია
მიქლიოს გავრცელების არეალი მოიცავს დედამიწის ყველა კონტინენტს, გარდა ანტარქტიდისა. ფართოდაა გავრცელებული ევროპაში. სოკო აგრეთვე გავრცელებულია მსოფლიოს სხვადასხვა კუნძულებზე.
მიკორიზას ქმნის სხვადასხვა სახეობის ხეებთან, ყველაზე ხშირად ნაძვთან, მუხასთან, ფიჭვთან და წიფელთან. იზრდება ყველგან ზომიერი კლიმატის ტყეებში, ხშირად წიწვოვან, ფოთლოვან და შერეულ ტყეებში, ნოტიო ხავსში, ბალახებს შორის და ჩამოცვენილი ფოთლების ქვეშ, ჯგუფებად, ხშირად ძალიან მრავალრიცხოვნად, აგრეთვე ხშირად ამოდის ზაფხულში ქარიშხლიანი წვიმების შემდეგ.
სეზონი — ივნისის დასაწყისი, შემდეგ აგვისტო-ოქტომბერი.
კვებითი ღირებულება
კარგი ხარისხის საჭმელი სოკოა, გამოიყენება ნებისმიერი სახით. მიქლიო კარგად ინახება და უძლებს ტრანსპორტირებას. დაჭიანებული მიქლიო თითქმის არ გვხვდება, თუმცა მშრალ სეზონზე, თუ შემოგარენში სხვა სოკოები ცოტაა, შეიძლება დაჭიანებული ეგზემპლარებიც შეგვხვდეს. ახასიათებს მომჟავო გემო, რომელიც მოხარშვის შემდეგ ქრება.
ადგილობრივი სახელწოდებები
საქართველოში მიქლიოს სხვადასხვა სახელებით მოიხსენიებენ:
სქოლიო
კატეგორია:მიქლიოსებრნი კატეგორია:საჭმელი სოკოები
შხეფის მთავარანგელოზთა ეკლესია
შხეფის მთავარანგელოზთა ეკლესია — არქიტექტურული ძეგლი საქართველოში, სენაკის მუნიციპალიტეტში, ქალაქ სენაკში.
ეკლესია დარბაზული ტიპისაა. 2017 წელს აკურთხა ილია II-მ. 2018 წლის 12 სექტემბერს გაფორმებული N 172 ხელშეკრულების შესაბამისად „გეომეფმა“ სენაკის მუნიციპალიტეტში სტალინის ქუჩაზე, შხეფის სასაფლაოს მიმდებარედ, მთავარანგელოზთა სახელობის ეკლესიის წინ ტერიტორიაზე ჩაატარა საინჟინრო-გეოლოგიური კვლევები, რომლის მიზანს წარმოადგენდა აღნიშნულ მონაკვეთზე მონოლითური რკინაბეტონით ტროტუარის მოწყობის სამუშაოების დაპროექტება.
სქოლიო
კატეგორია:სენაკის მუნიციპალიტეტის ტაძრები
საქართველოს საფეხბურთო თასი
საქართველოს საფეხბურთო თასი — ყოველწლიური სათასო გათამაშება ქართულ საფეხბურთო გუნდებს შორის, რომელსაც ატარებს საქართველოს ფეხბურთის ფედერაცია. თასი არის რანგით მეორე საფეხბურთო შეჯიბრი საქართველოში ეროვნული ლიგის შემდეგ. ტურნირი ქართველი ფეხბურთელის – დავით ყიფიანის სახელს ატარებს და მისი სპონსორია კომპანია „ყაზბეგი“.
ტურნირის ისტორიაში ყველაზე წარმატებული კლუბია „დინამო თბილისი“, რომელმაც 13-ჯერ მოიპოვა ტიტული. მოქმედი გამარჯვებულია „ტორპედო ქუთაისი“.
ფორმატი
გათამაშების ფორმატი დაარსების დღიდან იცვლებოდა: 1990-იან წლებში გათამაშების ფორმატი ბევრჯერ შეიცვალა, თუმცა უმნიშვნელოდ − ასპარეზობა ხან საკვალიფიკაციო ეტაპით იწყებოდა, ხან პირდაპირ პლეი-ოფიდან. 2001 წლიდან გათამაშება დაიწყო შესარჩევი ეტაპიდან, სადაც გუნდები დასავლეთ და აღმოსავლეთ ზონებში იყვნენ განაწილებულნი, საკვალიფიკაციო ეტაპის გავლის შემდეგ პლეი-ოფი მეთექვსმეტედფინალით იწყებოდა. 2004–06 წლებში საკვალიფიკაციო ეტაპები გაუქმდა და პირდაპირ პლეი-ოფიდან დაიწყო ტურნირი. 2006 წელს საქართველოს პროფესიული ფეხბურთის ლიგის ინიციატივით გათამაშება ჯგუფურ ეტაპად ჩატარდა. ასეთმა ფორმატმა ორი სეზონი იარსება. 2008 წლიდან საქართველოს დავით ყიფიანის სახელობის თასის ყაზბეგის გათამაშება კვლავ ოლიმპიური სისტემით მიმდინარეობს.
ისტორია
საქართველოს თასის გათამაშება 1990 წლიდან იღებს სათავეს. იგი ტარდება ეროვნული ჩემპიონატის დაარსების დღიდან და ჩემპიონატის პარალელურად ტარდება. 2007 წელს თასი დაზიანდა, მაგრამ დამზადდა ახალი ტიტული.
თასის მფლობელები ევროპაში
2006 წელს, უეფას თასზე თასის მფლობელმა „ამერმა“ დიდი წინააღმდეგობა გაუწია ბერლინის „ჰერტას“, თუმცა საბოლოოდ ორი მატჩის ჯამში დამარცხდა ანგარიშით 2–3.
სქოლიო
კატეგორია:საქართველოს საფეხბურთო თასი კატეგორია:საქართველოს საფეხბურთო ტურნირები კატეგორია:საქართველოს ფეხბურთი კატეგორია:ეროვნული საფეხბურთო სათასო ტურნირები
Thick as a Brick
Thick As A Brick — ბრიტანული პროგრესული როკ-ჯგუფ ჯეთრო ტალის მეხუთე სტუდიური ალბომი, რომელიც შედგება ერთადერთი სასათაურო კომპოზიციისაგან. გამოვიდა 1972 წელს.
კომპოზიცია, წარმოდგენილი ალბომზე, 44 წუთის ხანგრძლივობისაა. გრამფირფიტისა და აუდიოკასეტის ფორმატის შემთხვევაში, იგი გაყოფილია ორ ნაწილად. მისი ტექსტი ეფუძნება გამოგონილი პერსონაჟის, ბიჭუნა ჯერალდ ბოსტოკის ლექსს, რომელიც, როგორც მითითებულია, ადაპტირებულია მუსიკალური ნაწარმოებისათვის ჯეთრო ტალის მიერ. სინამდვილეში ტექსტის ავტორი ჯგუფის ლიდერი, იენ ანდერსონია.
ინფორმაცია
„Thick as a Brick“ იყო ჯგუფის პირველი ალბომი, სადაც პროგრესული როკი უფრო ღრმად იქნა გამოკვლეული, მას შემდეგ, რაც ოთხი წლით ადრე კოლექტივმა პირველი ალბომი ჩაწერა. ალბომი აღსანიშნავია არაერთი მუსიკალური თემითა და ტემპის ცვლილებებით, რაც ახასიათებდა 1970-იანი წლების პროგრესული როკის სცენას. გარდა ამისა, ინსტრუმენტულ ნაწილში ჟღერს კლავისინი, ქსილოფონი, ტიმპანი, ვიოლინო, ფლეიტა, საყვირი, საქსოფონი და სიმებიანი სექცია - რაც ბლუზურ როკს არ ახასიათებდა.
ჯგუფის ლიდერი იენ ანდერსონი გაკვირვებული იყო, რომ წინა ალბომი, Aqualung, ზედმეტად კრიტიკულად აღიქვეს და „კონცეპტუალური ალბომი“ უწოდეს - იგი დღემდე უარყოფს ამ იარლიყს. გადაცემასთან In the Studio with Redbeard ინტერვიუში, რომელშიც „Thick as a Brick“ მიმოიხილებოდა, ანდერსონმა კრიტიკოსებმა კრიტიკას ასე უპასუხა: „თუკი კრიტიკოსებს ასე სურთ კონცეპტუალური ალბომი, ჩვენ გამოვცემთ ყველა კონცეპტუალური ალბომების დედას, მაღალფარდოვანზე და უდიდესს.“ იგი შემდგომში ამბობდა, რომ ყველა ამტკიცებდა, თითქოს ჯეთრო ტალი პროგრესული როკ ჯგუფი იყო, ამიტომ მათ გადაწყვიტეს ამ რეპუტაციის შენარჩუნება და პროგრესული ალბომის დაწერა, რომელიც თავის მხრივ, ჟანრის პაროდია იქნებოდა. „Thick as a Brick“-ით ჯგუფმა შექმნა ალბომი, რომელიც ერთიანი კონცეფციის ირგლივ ტრიალებდა, ნიჭიერი ინგლისელი ბიჭუნა ჯერალდის ლექსებით, სადაც მიმოიხილებოდა ასაკის ცვლილებასთან დაკავშირებული ფაქტორები. თავის მხრივ, აქ დამალული იყო სიტყვების თამაში - ინგლისურ ენაში ფრაზა „Thick as a brick“ ნიშნავს სულელს, რომელიც ნელი ტემპით ითვისებს რამე ან საერთოდ არაფერი ესმის. )
ინტერვიუში ანდერსონი ასევე ახსენებდა, რომ ალბომი იყო ჯგუფების Yes და Emerson, Lake & Palmer პაროდია, ისევე როგორც ფილმი Airplane! იყო ფილმ აეროპორტის პაროდია. ფორმულამ წარმატება იქონია და ალბომი აშშ-ს ჩარტებში პირველ ადგილამდე მიაღწია.
საკონცერტო შესრულება
1972 წლის მარტიდან ჯგუფი მთლიან ალბომს ტურნეს ფარგლებში თითქმის ერთი წლის მანძილზე ასრულებდა. იმპროვიზაციების გამო ალბომის შესრულება 70 წუთამდე გრძელდებოდა - მას ემატებოდა ინსტრუმენტული ინტერმედიები და სიმღერების „God Rest Ye Merry Gentlemen“ და „Bouree“ ნაწყვეტები. მას შემდეგ, რაც სრულდებოდა ნაწილი, რომელიც წარმოდგენილია გრამფირფიტის პირველ მხარეს, დამატებული იყო კომედიური ნომერი „ახალი ამბები და ამინდი“, რომელიც 5 წუთს გრძელდებოდა. ამასობაში ჯგუფი და მსმენელები ისვენებდნენ. გერმანიასა და იტალიაში გამართული კონცერტების დროს კომედიური ინტერმედია ადგილობრივ ენებზე იყო წარდგენილი. გრამფირფიტის მეორე მხარის შესრულებას ემატებოდა ხანგრძლივი სოლო დასარტყმელ საკრავებზე. სეტლისტში ასევე შეტანილი იყო „Cross-Eyed Mary“, „A New Day Yesterday“, „Aqualung“, „Wind-Up“, მარტინის სოლო გიტარაზე, „Locomotive Breath“ და „Wind-Up (Reprise)“. უფრო გვიანდელ საკონცერტო გამოსვლევზე „Thick as a Brick“ სრულდებოდა, როგორც პირველ მხარეზე წარმოდგენილი ნომრის შემოკლებული ვერსია - მაგალითი შეტანილია საკონცერტო ალბომში Bursting Out (1978).
გარეკანი და შეფუთვა
ალბომის ორიგინალური გარეკანი წარმოდგენილი იყო 305x406 მმ ზომის მრავალგვერდიანი პაროდიული გაზეთის სახით, რომელსაც „The St. Cleve Chronicle and Linwell Advertiser“ ეწოდა. მასში წარმოდგენილი იქნა სტატიები, კონკურსები, რეკლამები და სხვა მასალები. თავის მხრივ, ეს მიზნად ისახავდა სამოყვარულო ჟურნალისტიკის პაროდირებას. ჯეთრო ტალის ოფიციალურ გვერდზე ამ გაზეთის შესახებ მითითებულია: „მასში არის სიტყვების უამრავი თამაში, კარგად დამალული მრავალი ხუმრობა, თავად ალბომის გამაოგნებლად გულახდილი მიმოხილვა და ასევე საბავშვო თამაში „დააკავშირე წერტილების“ სტილში“. გაზეთი, რომლის გამოცემის თარიღად მითითებულია 1972 წლის 7 იანვარი, ასევე შეიცავს თავად ლექსის „Thick as a Brick“ ტექსტს, რომელიც თითქოს დაწერილია 8 წლის ნიჭიერი ჯერალდ ბოსტოკის მიერ. მოთხრობილია, თითქოს ბიჭუნამ გაიმარჯვა ლექსების კონკურსში, მაგრამ შემდეგ ხალხმა გააპროტესტა ეს ჯილდო. მიზეზი იყო ის, რომ თითქოს ბიჭუნას არასტაბილური ფსიქოლოგიური აქტიურობა დაიწუნეს და არც ის მოეწონათ, რომ ლექსის ხასიათი უფრო მოზრდილთათვის იყო განკუთვნილი. ჯილდო ბიჭუნას ჩამოართვეს. გაზეთში წარმოდგენილ სხვადასხვა სტატიაში ნახსენებია თავად ბოსტოკი ან ჯეთრო ტალი.
სატირული გაზეთის CD ფორმატისათვის ადაპტირებისას მოხდა მასალის სტანდარტულ CD ბუკლეტის გვერდებზე გადატანა. ალბომის 25-ე იუბილეს აღსანიშნავად გამოცემული ვერსია ორიგინალურს უფრო უახლოვდებოდა, ხოლო ყუთის სახით გამოცემული შეიცავდა გაზეთის რეპროდუქციას, თუმცა აკლდა სტატია, Reprise Records-ის დაცინვით (ეს იყო ლეიბლი, რომელთანაც ჯეთრო ტალი წლებით ადრე, აშშ-ს ტერიტორიაზე თანამშრომლობდა).
განსხვავებები CD გამოცემებს შორის
2012 წლისთვის CD-ზე ალბომი ოთხი სხვადასხვა სახით გამოიცა. პირველი იყო 1985 წლის გამოცემა, რომელზეც კომპოზიციის ორივე ნაწილი გაერთიანებული იყო. მეორე იყო MFSL-ის 1989 წლის ვერსია. მეოთხე იყო 25 წლიანი იუბილეს აღსანიშნავი 1997 წლის გამოცემა, უკანასკნელი კი — 2012 წლის გამოცემა.
2012 წლის ნოემბერში გამოცემული 40 წლიანი იუბილეს აღსანიშნავი ვარიანტი წარმოდგენილია CD/DVD ფორმატებში, წიგნის თანხლებით. CD-ში შეტანილია ალბომი ახალი მიქსი. DVD-ში - 5.1 მიქსი (DTS და Dolby Digital), ახალი სტერეო მიქსი მაღალ რეზოლუციაში და ორიგინალური სტერეო მიქსი - ასევე მაღალ რეზოლუციაში. CD/DVD ბოქს-სეტის პირველ ტირაჟში DVD-ს აუდიოს პრობლემები ჰქონდა. შემცვლელი დისკი მოგვიანებით გამოუშვეს. იმავე პერიოდში ალბომი გამოსცეს გრამფირფიტაზეც. This edition lists part one at 22:45 and part two at 21:07.
40 წლიანი იუბილეს ციფრული ჩამონატვირთის ვერსიაში ორივე ნაწილის ცალკე ნაწილებია მითითებული:
Thick as a Brick 2: Whatever Happened to Gerald Bostock?
2012 წლის 1 თებერვალს ანდერსონმა გამოაცხადა, რომ გამოვიდოდა Thick as a Brick-ის გაგრძელება, მისი სოლო ალბომი TAAB2: Whatever Happened to Gerald Bostock?. ჯეთრო ტალის საიტის თანახმად, ეს არის პროგრესული როკის ჟანრის ვრცელი კონცეპტუალური ალბომი, წინამორბედის ღირსეული გაგრძელება. „ბიჭიდან მამაკაცამდე, იგი შეისწავლის იმას, თუ რა შეიძლებოდა, შემთხვეოდა ბავშვ პოეტ ჯერალდ ბოსტოკს შემდგომ წლებში. ან, შესაძლოა, ნებისმიერ ჩვენგანს.“
TAAB2 გამოვიდა 2012 წლის 2 აპრილს. მასში აღწერილია ბოსტოკის ცხოვრების ხუთი შესაძლო განვითარება. იგი სხვადასხვა ტიპაჟია - ძუნწი ბანკირი, უსახლკარო ჰომოსექსუალი, ავღანეთის ომის ვეტერანი, ფარისეველი ევანგელისტი და უბრალო ადამიანი, რომელიც ფლობს მაღაზიას, ჰყავს შვილები და მეუღლე. თუკი ორიგინალური Thick as a Brick-ის პიესა იყოფა ორ ნაწილად, Thick as a Brick 2-ის შემთხვევაში ეს არის 17 ცალკე სიმღერა, გაერთიანებული 13 ჩანაწერად (პოპურის სახით), თუმცა ყველაფერი ჟღერს, როგორც გადაბმული სიმღერა. ორიგინალური Thick as a Brick-ის სტილში, შეიქმნა ონლაინ გაზეთი გამოგონილი ამბებით.
Homo Erraticus
თუ TAAB 2 იყო თავად ბოსტოკის ბიოგრაფიის გაგრძელება, ანდერსონის 2014 წლის Homo Erraticus წარმოდგენილი იყო, როგორც ბოსტოკის ახალი ნამუშევარი. იენმა ალბომის შექმნის ისტორიაც შეიმუშავა, რომლის მიხედვით შუა ხნის ბოსტოკი წააწყდა ვინმე ერნესტ ტ. პერიტის (1873–1928) ხელნაწერს, სახელწოდებით Homo Britanicus Erraticus. პერიტი დარწმუნებული იყო, რომ წარსულში სხვა პიროვნებების სახით ცხოვრობდა და მათი ბიოგრაფიების დეტალები ამ ნაშრომში გადმოსცა, ისევე, როგორც შესაძლო მომავალში არსებული ადამიანების აღწერა. ბოსტოკმა ამ ხელნაწერის მიხედვით საკუთარი ტექსტები შექმნა, ხოლო ანდერსონმა მათთვის მუსიკა დაწერა.
ისევე, როგორც ორიგინალურ Thick as a Brick-ში, სიმღერების ავტორებად ამ ალბომში მითითებულები არიან ანდერსონი და ბოსტოკი.
სხვა ვერსიები
Hyundai-მ „Thick as a Brick“ 2001 წელს საკუთარ რეკლამაში გამოიყენა. ეს იყო ვერსია, რომელიც ანდერსონმა სპეციალურად კომპანიისთვის ჩაწერა.
ჯგუფ Gryphon-ის ყოფილ წევრ რიჩარდ ჰარვის მიერ „Thick as a Brick“ ჩაიწერა კომპილაციისთვის The Royal Philharmonic Orchestra Plays Prog Rock Classics.
სქოლიო
კატეგორია:პროგრესული როკ-ალბომები კატეგორია:ჯეთრო ტალის ალბომები კატეგორია:1972 წლის ალბომები კატეგორია:კონცეპტუალური ალბომები კატეგორია:Chrysalis Records-ის ალბომები კატეგორია:Reprise Records-ის ალბომები კატეგორია:Island Records-ის ალბომები კატეგორია:ჯეთრო ტალის სიმღერები კატეგორია:ალბომები იენ ანდერსონის პროდიუსერობით კატეგორია:ალბომები ტერი ელისის პროდიუსერობით
Barclays
Barclays (ბარკლეიზ; Barclays) — ინგლისის უდიდესი კომერციული ბანკი. შედიოდა დიდ ხუთეულში. შეიქმნა 1896 წელს „ბარკლეი ენდ კომპანის“ სახელწოდებით XVII საუკუნეში დაარსებული საბანკირო სახლის ბაზაზე. ბანკის დაახლოებით 67% ეკუთვნის ინსტიტუციონალურ ინვესტორებს. Barclays-ი პრემიერ ლიგის გენერალური სპონსორია.
NGC 980
NGC 980 — გალაქტიკა ანდრომედას თანავარსკვლავედში. აღმოჩენის თარიღია 1786 წლის 17 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:ანდრომედას თანავარსკვლავედი
Dorylus politus
Dorylus politus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს. .
სქოლიო
კატეგორია:ჭიანჭველები
ტარანტოს ყურე
მინი|250პქ|ტარანტოს ყურის მდებარეობა ტარანტოს ყურე (Golfo di Taranto) — ყურე იონიის ზღვაში, იტალიის სამხრეთ სანაპიროზე.
ყურეს თითქმის კვადრატის ფორმა აქვს. სიგანე 140 კმ-ია და შემოისაზღვრება სანტა-მარია-დი-ლეუჩასა (აღმოსავლეთი, აპულია) და კოლონის (დასავლეთი, კალაბრია) კონცხებით. გარს არტყავს იტალიის რეგიონები — აპულია, ბაზილიკატა და კალაბრია. ყველაზე მნიშვნელოვანი ჩამავალი მდინარეებია ბაზენტო, სინი და აგრი.
ყურის სანაპიროებზე განლაგებული ყველაზე მნიშვნელოვანი ქალაქებია ტარანტო და კალიპოლი. წარსულში, აქ მდებარეობდა ბერძნული კოლონიები: კროტონი, ჰერაკლეა, თჰური და სიბარისი.
იტალია მოითხოვს ყურის წყლების მის ეროვნულ წყლებად გაფორმებას და მასში საერთაშორისო გადაზიდვების ჩაკეტვას, ისევე როგორც ლიბია სიდრის ყურის შემთხვევაში, მაგრამ ამ მოთხოვნას არ აღიარებენ ზოგიერთი სახელმწიფოები, მათ შორისაა აშშ და გაერთიანებული სამეფო.
რესურსები ინტერნეტში
კატეგორია:იტალიის ყურეები
ფარვატერი
მინი|260პქ|გემები ფარვატერზე ფარვატერი (ნიდ. vaarwater < varen – მოძრაობა, ცურვა და water – წყალი) — ნავიგაციისათვის უსაფრთხო გასასვლელი წყლის სივრცეში (მდინარე, ტბა, ზღვა, სრუტე და სხვ.), რომელსაც აქვს საკმაო სიღრმე და რომელშიც არ არის დაბრკოლებები ნაოსნობისათვის. ფარვატერს აღნიშნავენ სანავიგაციო მოწყობილობებით — ბუიებით, კვეთის ნიშნებით და სხვ.
მდინარეებზე ფარვატერი ჩვეულებრივ გადადის კალაპოტის მცირე სიღრმის ხაზზე.
დანიშნულების მიხედვით განასხვავებენ:
ლიტერატურა
კატეგორია:წყლის ტრანსპორტი
სამბრანა
სქოლიო
კატეგორია:ალავის მუნიციპალიტეტები კატეგორია:ალავის ქალაქები
Cephalotes borgmeieri
Cephalotes borgmeieri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cephalotes-ის გვარიდან.
სქოლიო
კატეგორია:ჭიანჭველები
658
თარიღი უცნობია
*
პიშტანე
პიშტანე (Пищане) — სოფელი ბულგარეთში. 2010 წლის მონაცემებით მოსახლეობა შეადგენს 6 კაცს.
კატეგორია:ბულგარეთის სოფლები
ღვია
ღვია (Juniperus) — მცენარეთა გვარი კვიპაროზისებრთა ოჯახისა. ერთ- ან ორსახლიანი მარადმწვანე ხეები ან ბუჩქებია; სინათლის მოყვარული, სიმშრალის ამტანი, ყინვაგამძლე და ნიადაგისადმი ნაკლებად მომთხოვნი. ხემაგვარი ღვიები ქმნიან ნათელ ტყეებს ხმელთაშუაზღვისპირეთში, მცირე და ცენტრალურ აზიაში, სამხრეთ და ჩრდილოეთ ამერიკის სამხრეთ რაიონებსა და მექსიკაში. ამას გარდა გავრცელებული არიან ყირიმის, კავკასიის, შუა აზიისა (სადაც „არჩა“ ეწოდება) და შორეული აღმოსავლეთის ტყის ზონაში, ტყე-ტუნდრასა და მთიან რაიონებში.
ფოთლები ნემსისებრი და მჩხვლეტიაა, განლაგებულია რგოლებში სამ-სამად, ზოგჯერ კი ქერცლისებრი, ყლორტებზე მიკრული და ჯვარედინ-წყვილად განლაგებული. მამრობითი გირჩები განლაგებულია წინა წლის ყლორტების ფოთლის უბეებში და შედგება ქერცლისებრი სპოროფილებისაგან. მდედრობითი გირჩები ბურთისებრია, კენკრისმაგვარი (ე.წ. გირჩანაყოფი), ხორციანი შეზრდილი ქერცლებით, არ იხსნება.
ჩრდილოეთ ნახევარსფეროში 70-მდე სახეობაა, მათგან რამდენიმე — საქართველოში. მთის შუა სარტყლის ტყეებში ფართოდ (ყოფ. გრძელწიწვიანი ღვია, J. oblonga ) და აჭარაში სუბალპურ და ალპურ სარტყლებში კლდეებზე (ყოფ. ქონდარა ღვია, J. pygmaea ) გავრცელებულია ჩვეულებრივი ღვიის ვარიაცია J. communis var. saxatilis (ზოგიერთი წყაროთი ეს სახეობები არ წარმოადგენს J. communis var. saxatilis-ის სინონიმებს და დამოუკიდებელი სახეობებია). იგი ორსახლიანი ბუჩქი ან ხეა, რომლის სიმაღლე 10 მ აღწევს. ტყის ზედა საზღვარზე სუბალპურ და ალპურ სარტყელში ნაშალებზე, ქვიან, კლდოვან ფერდობებზე გვხვდება კაზაკური ღვია (J. sabina), რომელიც ხშირად ქმნის რაყას; დაბალია, 1,5 მ-მდე სიმაღლის გართხმული ბუჩქია, უსიამოვნო სუნიანი. ნორჩი მწვანე ტოტები და გირჩები შეიცავს C ვიტამინს, ეთეროვან ზეთს, რომელსაც მედიცინასა და პარფიუმერიაში იყენებენ. ორივე სახეობას ფერდობების გასამაგრებლად და გასამწვანებლად იყენებენ. შავი ანუ მყრალი ღვია (J. foetidissima) და მრავალნაყოფა ანუ დედალი ღვია (J.  polycarpos) მეჩხერი ტყეების კომპონენტებია. აღმოსავლეთ აშშ-ში იზრდება ვირჯინიული ღვია (J. virginiana) — 15–30 მ სიმაღლის ტყეწარმომქმნელი ხე; მისი ვარდისფერბირთვიანი მერქანი გამოიყენება ფანქრების დასამზადებლად, მისგან იღებენ ზეთს, რომელსაც იყენებენ ინსექტიციდად, და იმერსიულ ზეთს მიკროსკოპიისათვის. ჩვეულებრივი ღვია (J. communis) 8–12 მ სიმაღლის ორსახლიანი ბუჩქი ან ხეა, აქვს ნემსისებრი ფოთლები. შავ-ლურჯი გირჩანაყოფი ხშირად ვეჟანი ნაფიფქითაა, მწიფდება მე-2 წელს; შეიცავს 0,5–1,5% ეთეროვან ზეთს, რომელსაც იყენებენ ღვინისა და ლიქიორის არომატიზაციისათვის, ჯინის წარმოებაში.
ღვიის მრავალი სახეობა დეკორატიულია, ხშირად ბაღ-პარკებში ამრავლებენ გასამწვანებლად. მწიფე გამხმარი ნაყოფის ნაყენს მედიცინაში შარდმდენ საშუალებად იყენებენ.
ქართლურად (მცხეთა, საგურამო) ეწოდება ტუია; ქიზიყურად — ღვიო; ინგილოურად — არჩან; აჭარულად — ოდაღაჯი; სვანურად — ჭყერი, ჭყერუ.
მაკედონსკი-ბროდის თემი
თემის ადმინისტრაციული ცენტრი — მაკედონსკი-ბროდი. ადმინისტრაციული ცენტრის ჩათვლით თემის შემადგენლობაში შედის 51 დასახლება.
სქოლიო
კატეგორია:ჩრდილოეთ მაკედონიის თემები
ობობები
ობობები (Araneae) — ფეხსახსრიან ცხოველთა რიგი ობობასნაირთა კლასისა, ფეხსახსრიანების ტიპისა. კაცობრიობისთვის ცნობილია ობობების 42 000 ნაირსახეობა. ისინი ერთმანეთისგან სიდიდით, ფორმით და თვისებებებით განსხვავდებიან, მაგრამ აქვთ ერთნაირი სხეულის აგებულება. ობობის სხეული ორი ნაწილისაგან შედგება. სხეულის წინა მხარე თავ-მკერდი (cephalothorax, პროსომა), რომელიც აერთიანებს ობობას თავისა და მკერდის ნაწილებს. ყოველ ობობას აქვს რვა კიდური, რომელიც შეერთებულია თავ-მკერდთან. სხეულის უკანა მხარეს შეადგენს მუცელი (ოპისტოსომა), რომელიც მოიცავს საჭმლის მომნელებელ სისტემას, სასქესო ორგანოებსა და აბლაბუდის სართავ ორგანოებს.
საცეცები (pedipalpus)
სხეულის წინა ნაწილში ყველა ობობას აქვს საცეცები (პედიპალპი), რომლებიც ძალიან ჰგვანან მოკლე კიდურებს, მაგრამ აქვთ სრულებით განსხვავებული დანიშნულება. ობობა იყენებს მათ კვებისა და ორიენტაციისათვის. მამრი ობობები საცეცებში სპერმას ინახავენ და გამოიყენებენ მას შემდგომი გამრავლებისათვის. ობობების უმრავლესობას რვა თვალი აქვს, თუმცა არიან ისეთებიც, რომლებსაც არც ერთი თვალი არ აქვთ.
პირის წინა ნაწილში ობობებს ე.წ. ქელიცერა აქვთ. იგი წარმოადგენს ღრმა ფუღურო მილებს, რომლებიც ბოლოვდება ბასრი მარწუხებით. ობობა მათ იყენებს მსხვერპლის განგმირვისთვის, თავის დასაცავად და მიწის სათხრელად.
ობობა მწერებითა და სხვა პატარა არსებებით იკვებება. ზოგიერთი მათგანი პატარა თაგვებსა და თევზს მიირთმევს; დიდი ობობები ჩიტებითა და ბაყაყებით იკვებებიან. ობობების უმრავლესობა კანიბალები არიან და სიამოვნებით მიირთმევენ ერთმანეთის ხორცს.
მსხვერპლის მოსაკლავად ბევრი ობობა მარწუხებიდან გამოყოფილ შხამს იყენებს. ობობა საკვებს არ ღეჭავს, მას მხოლოდ თხევადი მასის გადაყლაპვა შეუძლია. ამისათვის, მოკლულ მსხვერპლს იგი უშხაპუნებს თავის ნერწყვს, რომელიც მის კუჭნაწლავში გამოიყოფა და შეიცავს სპეციალურ მომნელებელ წვენს. ამ პროცესის შედეგად მსხვერპლის ხორცი თხევად მასად იქცევა და ობობა მას ადვილად იწოვს. ობობას გააჩნია სპეციალური ორგანო, რომელიც შემწოვ ფუნქციას ასრულებს და, რომლის დახმარებით, იგი ადვილად შთანთქავს თხევად მასად გადაქცეულ მსხვერპლს.
სააბლაბუდე ჯირკვლები
thumb|200px|ობობამ ჩრჩილის პეპელას შეუშხაპუნა ნერწყვი და თხევად მასად აქცია. იგი მას ადვილად შთანთქავს სპეციალური ორგანოთი. ყველა ობობა რთავს აბლაბუდის ქსელს, რომელიც ძალიან მნიშვნელოვანია მათი სიცოცხლისათვის. ქსელს შემდეგი დანიშნულება აქვს: ობობა მასზე აბრეშუმის პარკის მსგავს აბლაბუდის ქსელს რთავს, რომელშიც შემდგომ კვერცხებს ფუთავს; აბამს მას ფოთლებსა და ტოტებზე შემდეგი უსაფრთხო გადაადგილებისათვის; იკეთებს მასზე ბუდეს, რომელშიც ისვენებს და ატარებს ზამთარს; ასევე ობობა ქსელს მსხვერპლის გამოსაჭერად იყენებს.
ობობას სხვადასხვა სიტუაციაში სხვადასხვა ქსელის გაბმა შეუძლია. თუ ქსელი გათვალისწინებულია მსხვერპლის გამოსაჭერად, მაშინ ობობა რთვისას სპეციალურ წებოვან ნივთიერებას გამოყოფს. თუ ქსელი მას მხოლოდ გადაადგილებისთვის სჭირდება, იგი მშრალია. კვერცხის დასადებად ობობა სპეციალურ ქსელს რთავს. ობობის ქსელის ძაფები უფრო მეტად გამძლეა, ვიდრე იმავე დიამეტრის ფოლადის ძაფები და სამჯერ მეტ სიგრძეზე იჭიმება.
იმისათვის რომ თავად არ გაებას მახეში, ობობა ყოველთვის რთავს საკმარისი რაოდენობის მშრალ ქსელს. მან ზუსტად იცის, სად არის აღნიშნული მშრალი ადგილები და აქ უცდის თავის მსხვერპლს. ობობა, ასევე, გამოყოფს ზეთოვან ნივთიერებას კიდურებზე, რომელიც იცავს მას ქსელში გაბმისაგან.
აბლაბუდის ქსელი
thumb|200px|ე. წ. Cyrtaucheniidae-ის ოჯახის ერთ-ერთი წარმომადგენელი ბინადრობს მიწის ხვრელებში, რომელიც აბლაბუდითაა გარშემოტყმული. სხვადასხვა სახეობის ობობა სხვადასხვანაირ ქსელს რთავს. ყველაზე გავრცელებული არის ე.წ. წრიული ქსელი, რომელსაც ხშირად შეხვდებით ბაღებსა თუ პარკებში; განსაკუთრებით ლამაზია ქსელი ზამთარში, როდესაც მის აბრეშუმის ძაფებზე ცვარი ჩნდება. წრიული ქსელისთვის დამახასიათებელია ძაფების სხივისებრი რთვა ცენტრიდან. სხივები ერთმანეთთან დაკავშირებულია წებოვანი რკალებით, რომლებიც ასრულებენ ხაფანგის დანიშნულებას. წრიული ქსელები, ხშირ შემთხვევაში, მცირე ზომისაა, თუმცა ტროპიკებში გვხვდება გიგანტური ქსელებიც. უზარმაზარ ხეებზე მობიმადრე ობობები ქსელებს ხეებს შორის რთავენ. ასეთი ქსელების დიამეტრი ზოგჯერ 2,5 მეტრსაც აღწევს და მასში პატარა ფრინველიც შეიძლება გაებას.
ობობების უმრავლესობას ცუდი მხედველობა აქვს, ამიტომ მსხვერპლზე ნადირობისას ისინი მხოლოდ საკუთარ ქსელით გადაადგილდებიან. ზოგიერთი ობობა ქსელის ცენტრში უდარაჯდება მსხვერპლს, ზოგი კი ნაპირზე იცდის. როდესაც მწერი ებმება ქსელში, იგი ყველანაირად ცდილობს გაითავისუფლოს თავი. ამ ცდების შედეგად წარმოიქმნება ვიბრაცია, რომელიც ამცნობებს ობობას ნადავლის მახეში გაბმის შესახებ. ამის შემდეგ ობობა უახლოვდება მსხვერპლს, შხამავს მას და ახვევს ქსელში.
არსებობს ე.წ. ძაბრისებრი ქსელიც. ასეთი სახის ქსელი ხშირად გვხვდება მაღალ ბალახში, კლდეებსა და მორებზე. მისი მრთველი ობობა "ძაბრის " ფსკერზე იმალება და იქ ელოდება თავის მსხვერპლს, შემდეგ კი თავს ესხმის მას და მიირთმევს "ძაბრის" ბოლოში.
ობობის ქსელის სხვა დანიშნულება
thumb|200px|ეს პატარა ობობა მიირთმევს გრძელფეხებიან მწერს სახელად: ინგ: Crane fly ლათ:Nephrotoma appendiculata არსებობს ობობის სახეობები, რომლებიც ქსოვილის მსგავს ქსელებს რთავენ. ასეთი ქსელები ხშირად უფორმოა, არ გააჩნიათ წებოვანი ზედაპირი, მაგრამ აქვთ ე.წ. "უხილავი ძაფები", რომლებიც აბნევენ მსხვერპლს და წონასწორობას უკარგავენ; მწერები ეცემიან და ებმებიან ქსელში, რის შემდეგაც ობობა მათ თავს ესხმის. სახლებში მობინადრე ობობები სწორედ ამ ტიპის ქსელებს რთავენ.
ზოგიერთი ობობა ქსელს სხვაგვარად იყენებს. მაგალითად, ჩრდილოეთ ამერიკაში მობინადრე ობობა "ბოლასი" რთავს 5 სმ სიგრძის აბრეშუმის თოკს, რომლის ბოლოზეც ათავსებს პატარა წებოვან ბურთულას. ასეთი ბურთულა შეიცავს სპეციალურ ნივთიერებას, რომელიც იზიდავს მამრობითი სქესის ჩრჩილსა და პეპელას. როდესაც მსხვერპლი საკმაოდ ახლოსაა, ობობა უმიზნებს მას აბრეშუმის თოკსა და მახეში აბამს.
წებოვანი ნერწყვი
thumb|190px|მხტუნავი ობობა (Salticus scenicus) ევროპაში და ჩრდილოეთ აზიაში გავრცელებულია ობობის ისეთი სახეობა, რომლისთვისაც დამახასიათებელია წებოვანი ნერწყვი. ობობის ეს კატეგორია ნადავლს წორედ ამ ნერწყვის საშუალებით უმკლავდება.
ავსტრალიური ობობის ერთ-ერთი სახეობა რთავს პატარა ქსელს, რომელიც უჭირავს ოთხი წინა კიდურით. მსხვერპლის დანახვისთანავე იგი შლის ამ ქსელს, ზემოდან ახტება ნადავლს და ახვევს მას შიგ, შემდეგ კი მიირთმევს თავის ბუნაგში. ამ ჯიშის ობობებს განსაკუთრებული მხედველობა აქვთ. ისინი, ძირითადად, ღამით ნადირობენ და, სხვა მწერებისაგან განსხვავებით, მეტად მგძმობიარენი არიან სინათლის მიმართ.
მომაკვდინებელი შხამი
thumb|150px|[[ყარაყურთი (Latrodectus tredecimguttatus) მდედრი|ალტ=]] თითქმის ყველა ობობას აქვს შხამიანი ჯირკვალი, თუმცა ობობების მხოლოდ 3%-ია საშიში ადამიანისათვის. ხელიცერის საფუძველში ობობას აქვს ორი ტომრისებრი შხამიანი ჯირკვალი, რომელიც დაკავშირებულია მარწუხებთან სადინარით.
ობობას შხამი ცხოველებზე სხვადასხვანაირად მოქმედებს. თუ ერთ მადგანს შხამი კლავს, მეორეს არაფერს ვნებს. ასეთი ეფექტი ყოველთვის არ არის დამოკიდებული ცხოველის ზომაზე. მაგალითად ობობა შავი ქვრივი საჭიროებს 160-ჯერ მეტ შხამს ბაყაყის მოსაკლავად, ვიდრე ბევრად დიდ წიწილას შემთხვევაში. ზოგჯერ ერთი და იმავე ჯიშის ცხოველზე შხამი სხვადასხვანაირად მოქმედებს.
ობობის შხამი ორნაირია - ნეიროტოქსიკური და ჰემოლიტიკური. ნეიროტოქსიკური შხამი ყველაზე მომაკვდინებელია და მოქმედებს პირდაპირ მსხვერპლის ნერვულ სისტემაზე.
სახიფათო ნაკბენი
thumb|200px|მამალი შავი ქვრივი მეტად პატარაა დედალზე.როდესაც იგი მზადაა დაწყვილებისთვის, ნელ-ნელა უახლოვდება პარტნიორს. თუ დედალმა ვერ ამოიცნო მასში თავისივე სახეობის წარმომადგენელი, მან შეიძლება შეჭამოს კიდეც იგი ([[♀)]] thumb|left|175px|მამალი შავი ქვრივი (♂) შავი ქვრივის კბენის დროს გამოიყოფა ნეიროტოქსინი, რომელიც იწვევს სასტიკ ტკივილს, კუნთების სპაზმებსა და ადამიანის პარალიზებას. ასეთი ნაკბენი ძალზე საშიშია, თუმცა ანტიდოტის დროულად მიღების შემთხვევაში, შესაძლებელია ადამიანის გადარჩნა. რაც შეეხება მწერებს, ნეიროტოქსინი მათ ძალიან სწრაფად აპარალიზებს და ზოგჯერ ობობა მათ ცოცხლად შთანთქავს.
გასაკვირი, მაგრამ შავი ქვრივის ბევრი სახეობა ძალიან მშიშარაა და თავდასხმას ამჯობინებს დამალვას. საშიშროების მოახლოების დროს, იგი უმოძრაოდ ეცემა და მკვდრის შესახედაობას იღებს. შავი ქვრივები ადამიანებს კბენენ მხოლოდ გაღიზიანებულ ან შეშინებულ მდგომარეობაში.
სამხრეთ ამერიკული მევიოლინე ობობა გამოყოფს ჰემოლიტიკურ შხამს, რომელიც ზემოქმედებს ადამიანის სისხლში და კანზე. მკურნალობა შესაძლოა თვეობითაც გაგრძელდეს. ამასთანავე, ჰემოლიტიკურ შხამს დადებითი თვისებებიც გააჩნია. მედიცინაში მას იყენებენ სისხლში თრომბის გასაწოვად. სხვადასხვა მიზნით გამოიყენება, ასევე, სხვა ობობების შხამი. მაგალითად, აფრიკაში, კალაჰარის უდაბნოში მოსახლე ბედუინები შხამს საბრძოლო შუბის წვეტებზე უსვამენ.
ზოგიერთი ობობა, უმეტესწილად დედალი, იყენებს შხამს თავის მსგავს სახეობაზე თავდასხმისათვის. მამლები, ჩვეულებრივ, დედლებზე პატარები არიან და უახლოვდებიან მათ დიდი სიფრთხილით. დაწყვილების პერიოდის დროს მამალს დიდი მონდომება სჭირდება იმისათვის, რომ დაარწმუნოს დედალი თავის სასიკეთო ზრახვებში. წინააღმდეგ შემთხვევაში, ის შეიძლება უბრალოდ ემსხვერპლოს მას.
დაწყვილების თამაში
thumb|190px|[[შავი ერეზუსი (Eresus cinnaberinus)]] ობობების თითქმის ყველა სახეობა გამოყოფს ფერომონებს, ეს არის ქიმიური სიგნალი, რომელიც ესმის სხვა ობობებს. ამ სიგნალების დახმარებით არაქნიდები ცნობენ ერთმანეთს და იგებენ ერთმანეთის განზრახვებს. ზოგი სახეობა აბამს ქსელებს იმისათვის, რომ მისი ადგილმდებარეობა იცოდეს საპირისპირო სქესის წარმომადგენელმა.
აბსოლუტური მხედველოვის მქონე ობობები, მაგალითად, მხტუნავი ობობა. დაწყვილებისას იყენებს თავის მხედველობას. მამალი ობობა განსაკუთრებულ ცეკვას ასრულებს დედლის წინ. ასეთი საარშიყო ცეკვა შეიძლება რამდენიმე საათსაც კი გაგრძელდეს მანამ, სანამ დედალი დათანხმდება. ამის შემდეგ მამალი ობობა საცეცების საშუალებით გადასცემს სპერმას დედლის გენიტალიებს და ხდება განაყოფიერება.
სქესობრივი სიგნალები
thumb|200px|ბაღის ეს პატარა ობობები ახალი გამოჩეკილები არიან. მას შემდეგ, რაც მათ შეეძლებათ საკუთარი ქსელის რთვა, პატარები დამოუკიდებელად იცხოვრებენ. ობობის ზოგიერთი სახეობა პოტენციურ მეწყვილეს აბლაბუდას ქსელის ვიბრაციითაც გრძნობს. მამალი ობობა იწყებს მოძრაობას ქსლის გარშემო განსაკუთრებულ რითმში. დედალი ცნობს ამ რითმს, ამის შემდეგ მამალი ნელ-ნელა უახლოვდება დედალს და ცდილობს არ განარისხოს ის, წინააღმდეგ შემთხვევაში შეჭმა არ აცდება.
სახეობის მიხედვით, დედალი ობობები დებენ ერთიდან ათასამდე კვერცხს. შემდეგ ამ კვერცხებს ახვევენ აბრეშუმის პარკში, რომელსაც თან ატარებენ ან, იშვიათ შემთხვევაში, უსაფრთხო ადგილას ინახავენ.
ახლად გამოჩეკილ ობობები ძალიან უსუსურნი არიან, მათ არ ძალუძთ თავის დაცვა და ქსელის რთვა, ამიტომაც არ შორდებიან თავიანთ დედებს. დედა და შვილ ობობას შორისაც გარკვეული ქიმიური სიგნალები არსებობს, რომლებიც ხელს უშლიან დედა ობობას შეჭმოს თავისი შვილები. მას შემდეგ, რაც პატარა ობობას ძალუძს საკუთარი ქსელის რთვა, იგი შორდება დედას და დამოუკიდებელ ცხოვრებას იწყებს.
არაქნოფობია
დაავადება არაქნოფობია აღნიშნავს ობობების პანიკურ შიშს. თვით სიტყვის პირველი ნაწილი უკავშირდება ბერძნულ მითოლოგიას და წამოსულია გმირი ქალის არაქნის სახელიდან. ქალღმერთმა ათენამ იგი ობობად გადააქცია.
ამ ფობიისაგან განკურნება შესაძლებელია მხოლოდ სპეციალური თერაპიით, რომლის დროსაც პაციენტს აპირისპირებენ მისი შიშის გამომწვევ ობიექტთანს, ამ შემთხვევაში,ობობასთან. თავდაპირველად ავადმყოფი ეგუება ობობის ფოტოს, ხოლო შემდეგ ხვდება რეალურ არაქნიდს. ასეთი მეთოდით იკურნება სხვა ფობიებიც, მაგალითად ქსენოფობია, ზოოფობია და ა.შ.
საინტერესო ცნობები
thumb|200px|[[სამხრეთ-რუსული ტარანტული|სამხრეთ-რუსული მდედრი ტარანტული (Lycosa singoriensis) კვერცხებით]]
საქართველოს ობობები
საქართველოში ობობების 501 სახეობა ბინადრობს. ქართული არაქნოლოგი თამარ მხეიძე 1997 წ. აღწერილი აქვს ერთი წიგნი საქართველოს ობობების შესახებ.
რესურსები
*
ხომუტოვი
ხომუტოვი (Chomutov) — ქალაქი ჩეხეთში, უსტი-ნად-ლაბემის მხარეში. მოიცავს 29,26 კმ² ფართობს და მოსახლეობა 2010 წლის მონაცემებით 50 782 ადამიანს შეადგენს. შედეგად, ხომუტოვი ჩეხეთის სიდიდით მე-20 და რეგიონის მე-4 ქალაქია. მეტროპოლიურ არეალში 80 000-მდე კაცი სახლობს.
ქალაქში განვითარებულია ქვანახშირის მოპოვება, ფოლადის, სამანქანო ნაწილების, ქიმიური და კვების მრეწველობა. ასევე აწარმოებენ საათებსა და კერამიკას.
ჩეხეთის ეს სავაჭრო დასახლება 1252 წლიდან ტევტონთა ორდენის მფლობელობაში იყო. 1396 წელს ქალაქის სტატუსი მიიღო. 1416 წელს იგი საღვთო რომის იმპერატორ ვაცლავ IV-ს მიჰყიდეს. 1421 წლის 16 მარტს ხომუტოვი ტაობრიტებმა დაანგრიეს, 1588 წელს კი აქ ებრაელები დასახლდნენ. 1605 წელს თავისუფალი სამეფო ქალაქი გახდა. ოცდაათწლიანი ომის მანძილზე, ქალაქი ორჯერ იქნა ოკუპირებული შვედების მიერ 1645 და 1647 წლებში.
რესურსები ინტერნეტში
კატეგორია:ჩეხეთის ქალაქები
პრივატბანკი
პრივატბანკი (უკრ. ПриватБанк) – უკრაინის უდიდესი  ბანკი  კლიენტების  რაოდენობით, აქტივებით, საკრედიტო  მარაგით და  სახელმწიფოს  ბიუჯეტში  გადასახადების  გადახდით.
250px|right|thumb|პრივატბანკი სათავო ოფისი, დნეპროპეტროვსკი, უკრაინა პრივატბანკის შტაბ-ბინა, უკრაინის  მრავალი  სხვა  უდიდეს ბანკებთან  განსხვავებით, მდებარეობს  დნეპროპეტროვსკში, და არა  კიევში. გარდა ამისა,  პრივატბანკი  არის  ერთადერთი  უკრაინის  უდიდეს  ბანკებთა  შორის, 100%  უკრაინის  კაპიტალით. საწესდებო კაპიტალი  8,860 მლრდ გრივნა  (2011 წლის 1 იანვარს), საკუთარი  კაპიტალი 11,880  მლრდ გრივნა  (2011 წლის 1 იანვარს), წმინდა  მოგება  1,370  მლრდ გრივნა  (2010 წელში). ბანკის სისტემაში  30  ათასზე  მეტი  თანამშრომელი  მუშაობს. დევიზი პრივატბანკი - თქვენი საყრდენი  წერტილია!
კამპანია GfK Ukraine-ს  მიერ  ჩატარებული  საბანკო  მომსახურების  ბაზრის  გამოკვლევის  შედეგებით, პრივატბანკის მომსახურებით  სარგებლობს  ყოველი  მესამე  (33,2%) გამოკითხული  ბანკის  კლიენტი, ამასთან  ერთად  ყოველი  მეოთხე  მომსახურების  ფართო  სპექტრით სარგებლობს  და  თვლის   პრივატბანკს  თავის  ძირითად  ბანკად.